สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 29 มี.ค. 61
29 มี.ค. 2561

ดัชนีดาวโจนส์ตลาดหุ้นนิวยอร์กปิดขยับลงเมื่อคืนนี้ (28 มี.ค.) ท่ามกลางภาวะการซื้อขายที่เป็นไปอย่างผันผวน เนื่องจากนักลงทุนยังคงเดินหน้าทุบขายหุ้นกลุ่มเทคโนโลยี นอกจากนี้ การดิ่งลงอย่างหนักของหุ้นอเมซอนยังเป็นอีกปัจจัยที่ฉุดตลาดหุ้นนิวยอร์กปิดในแดนลบเช่นกัน โดยการร่วงลงของหุ้นเหล่านี้ได้สกัดปัจจัยบวกจากข้อมูลเศรษฐกิจที่สดใสของสหรัฐ ซึ่งรวมถึงตัวเลขผลิตภัณฑ์มวลรวมภายในประเทศ (GDP) ที่ขยายตัวอย่างแข็งแกร่งในไตรมาส 4/2560
ดัชนีเฉลี่ยอุตสาหกรรมดาวโจนส์ปิดที่ 23,848.42 จุด ลดลง 9.29 จุด หรือ -0.04% ดัชนี S&amp;P500 ปิดที่ 2,605.00 จุด ลดลง 7.62 จุด หรือ -0.29% และดัชนี Nasdaq ปิดที่ 6,949.23 จุด ลดลง 59.58 จุด หรือ -0.85%
 
ตลาดหุ้นยุโรปปิดบวกเมื่อคืนนี้ (28 มี.ค.) โดยได้ปัจจัยหนุนจากการพุ่งขึ้นของหุ้นกลุ่มธุรกิจเพื่อสุขภาพ นำโดยหุ้นไชร์ พีแอลซี และกลุ่มสาธารณูปโภค ซึ่งแรงซื้อหุ้นกลุ่มเหล่านี้ได้ช่วยสกัดปัจจัยลบจากการร่วงลงของหุ้นกลุ่มเทคโนโลยีและกลุ่มพลังงาน
ดัชนี Stoxx Europe 600 เพิ่มขึ้น 0.5% ปิดที่ 369.26 จุด
ดัชนี CAC-40 ตลาดหุ้นฝรั่งเศสปิดที่ 5,130.44 จุด เพิ่มขึ้น 14.70 จุด หรือ +0.29% ดัชนี FTSE 100 ตลาดหุ้นลอนดอนปิดที่ 7,044.74 จุด เพิ่มขึ้น 44.60 จุด หรือ +0.64% และดัชนี DAX ตลาดหุ้นเยอรมันปิดที่ 11,940.71 จุด ลดลง 30.12 จุด หรือ -0.25%
 
ตลาดหุ้นลอนดอนปิดบวกเมื่อคืนนี้ (28 มี.ค.) โดยได้แรงหนุนจากการพุ่งขึ้นของหุ้นไชร์ ซึ่งเป็นบริษัทเวชภัณฑ์รายใหญ่ รวมทั้งการดีดตัวขึ้นของหุ้นกลุ่มสินค้าผู้บริโภค ซึ่งรวมถึงหุ้นยูนิลีเวอร์ นอกจากนี้ ตลาดยังได้ปัจจัยบวกจากสกุลเงินปอนด์ที่อ่อนค่าลง ซึ่งช่วยหนุนหุ้นกลุ่มบริษัทข้ามชาติปรับตัวขึ้นเช่นกัน
ทั้งนี้ ดัชนี FTSE 100 ตลาดหุ้นลอนดอนปิดที่ 7,044.74 จุด เพิ่มขึ้น 44.60 จุด หรือ +0.64%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (28 มี.ค.) หลังจากสำนักงานสารสนเทศด้านพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐปรับตัวเพิ่มขึ้นมากกว่าการคาดการณ์ ในสัปดาห์ที่ผ่านมา
สัญญาน้ำมันดิบ WTI ส่งมอบเดือนพ.ค. ลดลง 87 เซนต์ หรือ 1.3% ปิดที่ 64.38 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. ลดลง 58 เซนต์ หรือ 0.8% ปิดที่ 69.53 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (28 มี.ค.) โดยได้รับแรงกดดันจากการแข็งค่าของสกุลเงินดอลลาร์ นอกจากนี้ สถานการณ์บนคาบสมุทรเกาหลีที่เริ่มส่งสัญญาณคลี่คลายไปในทางที่ดีนั้น ยังทำให้นักลงทุนลดการถือครองทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนมิ.ย. ร่วงลง 17.9 ดอลลาร์ หรือ 1.33% ปิดที่ 1330.00 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 28.8 เซนต์ หรือ 1.74% ปิดที่ 16.253 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 11.60 ดอลลาร์ หรือ 1.22% ปิดที่ 940.80 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 8.60 ดอลลาร์ หรือ 0.9% ปิดที่ 963.20 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (28 มี.ค.) หลังจากทางการสหรัฐเปิดเผยข้อมูลเศรษฐกิจที่สดใส ซึ่งรวมถึงตัวเลขผลิตภัณฑ์มวลรวมภายในประเทศ (GDP) ที่ขยายตัวอย่างแข็งแกร่งในไตรมาส 4/2560
ดอลลาร์แข็งค่าขึ้นเมื่อเทียบกับเงินเยนที่ระดับ 105.52 เยน จากระดับ 105.25 เยน และแข็งค่าขึ้นเมื่อเทียบกับฟรังก์สวิสที่ระดับ 0.9471 ฟรังก์ จากระดับ 0.9448 ฟรังก์
ยูโรอ่อนค่าลงเมื่อเทียบกับดอลลาร์ที่ระดับ 1.2401 ดอลลาร์ จากระดับ 1.2456 ดอลลาร์ ขณะที่เงินปอนด์อ่อนค่าลงแตะระดับ 1.4154 ดอลลาร์ จากระดับ 1.4228 ดอลลาร์ และดอลลาร์ออสเตรเลียอ่อนค่าลงสู่ระดับ 0.7687 ดอลลาร์สหรัฐ จากระดับ 0.7734 ดอลลาร์สหรัฐ